Tashqi savdo vazirligi eksportyor korxonalar o‘rtasida so‘rovnoma o‘tkazmoqda

O‘zbekiston Respublikasi Tashqi savdo vazirligi tomonidan eksport bilan shug‘ullanuvchi va tashqi iqtisodiy faoliyatini boshlash arafasida turgan korxonalar uchun so‘rovnoma ishlab chiqildi. Bu haqda Kun.uz muxbiri xabar bermoqda.
Vazirlik ma'lumotnomasida «​so‘rvnoma o‘tkazishdan maqsad – mahalliy eksportyor korxonalarga metodologik va amaliy yordam ko‘rsatishni yanada takomillashtirish»​, deyiladi. So‘rovnomada 2018 yil 15 noyabrga qadar vazirlikning rasmiy sayti – www.mft.uz «Marketing» bo‘limidagi havola orqali (to‘g‘ridan-to‘g‘ri quyidagi havola) ishtirok etish mumkin.
So‘rovnomada 7ta savol qo‘yilgan bo‘lib, respondentlar tadbirkorlik faoliyati va muhitida mavjud sharoitdan kelib chiqib javob berishi so‘raladi.